Ūkinė baudžiamoji teisė

**Ūkinė baudžiamoji teisė** - baudžiamosios ir ūkinės teisės pošakis; visuma teisės normų, reguliuojančių ūkinius baudžiamuosius teisinius santykius. Ūkinė baudžiamoji teisė įvardija tam tikras ūkines veikas kaip baudžiamąsias ir nustato baudžiamąsias teisines sankcijas už jas. Ji nustato, kas yra ūkinis nusikaltimas bei pagrindžia baudžiamąją atsakomybę už tokias veikas.

## Istorija

Ūkinė baudžiamoji teisė susiformavo kaip valstybės reakcija į ūkinį nuskalstamumą. Pagrindinės funkcijos - apsauginė (ūkinė santvarka, jos užtikrinimas), baudžiamoji. Apsauginės ūkio teisinės normos pradžioje buvo civilinės; šioms tapus neveiksmingoms, atsirado administracinė atsakomybė už ūkinius teisinius pažeidimus. Nepakankant ūkinių teisinių gėrių gynimo administracinėmis normomis, atitinkamos veikos buvo kriminalizuotos - korupcija, vengimas mokėti mokesčius, apgaulingas buhalterinės apskaitos tvarkymas ir kt. Plėtojantis ūkiniams santykiams, kartu naujoms ūkinės teisės šakoms kaip vertybinių popierių teisė, įmonių teisė padaugėjo ūkinių pažeidimų, kurių prevencijos nebuvo galima užtikrinti esamomis privatinės bei administracinės teisės priemonės. Milijardinių koncernų bankrotai ir sukčiavimo bylos atskleidė privatinės teisės reguliavimo netobulumus, teisės spragas, teisinės atsakomybės mechanizmo trūkumus (Enron, FlowTex, Mannesmann, Siemens skandalas, Volkswagen korupcijos skandalas).

## Institutai
Ūkinė baudžiamoji teisė gali būti skirstoma į šiuos institutus kaip baudžiamoji mokesčių teisė, finansinė baudžiamoji teisė ir kt.

## Lietuvoje
2000 m. Lietuvos baudžiamasis kodeksas keliuose skyriuose reguliuoja ūkinius pažeidimus.

XXIX skyrius Nusikaltimai intelektinei ir pramoninei nuosavybei:
: 191 Autorystės pasisavinimas
: 192 Literatūros, mokslo, meno ar kitokio kūrinio neteisėtas atgaminimas, neteisėtų kopijų platinimas, gabenimas ar laikymas
: 193 Informacijos apie autorių teisių ar gretutinių teisių valdymą sunaikinimas arba pakeitimas
: 194 Neteisėtas autorių teisių ar gretutinių teisių techninių apsaugos priemonių pašalinimas
: 195 Pramoninės nuosavybės teisių pažeidimas (1).

XXXI skyrius Nusikaltimai ir baudžiamieji nusižengimai ekonomikai ir verslo tvarkai:
: 199 Kontrabanda (2)
: 199-1 Muitinės apgaulė
: 199-2 Neteisėtas disponavimas akcizais apmokestinamomis prekėmis
: 200 Neteisėtas prekių ar produkcijos neišvežimas iš Lietuvos Respublikos
: 201 Neteisėtas namų gamybos stiprių alkoholinių gėrimų, nedenatūruoto, denatūruoto ar techninio etilo alkoholio, jų skiedinių (mišinių) ir aparatų jiems gaminti gaminimas, laikymas, gabenimas ar realizavi (2)
: 202 Neteisėtas vertimasis ūkine, komercine, finansine ar profesine veikla (2)
: 203 Neteisėta juridinio asmens veikla
: 204 Svetimo prekių ar paslaugų ženklo naudojimas (1)
: 205 Apgaulingas pareiškimas apie juridinio asmens veiklą
: 206 Kredito, paskolos ar tikslinės paramos panaudojimas ne pagal paskirtį ar nustatytą tvarką
: 207 Kreditinis sukčiavimas
: 208 Skolininko nesąžiningumas
: 209 Nusikalstamas bankrotas
: 210 Komercinis šnipinėjimas
: 211 Komercinės paslapties atskleidimas.
 
XXXII skyrius Nusikaltimai ir baudžiamieji nusižengimai finansų sistemai:
: 213 Netikrų pinigų ar vertybinių popierių pagaminimas, laikymas arba realizavimas (1)
: 214 Netikrų mokėjimo instrumentų, skirtų atsiskaityti ne grynais pinigais, gaminimas ar neteisėtas disponavimas jais (1)
: 215 Pavadinimas - Neteisėto mokėjimo instrumento ar jo duomenų panaudojimas
: 216 Nusikalstamu būdu įgytų pinigų ar turto legalizavimas
: 217 Prekyba vertybiniais popieriais pasinaudojant viešai neatskleista informacija
: 218 Manipuliavimas vertybinių popierių kaina
: 219 Mokesčių nesumokėjimas (4)
: 220 Neteisingų duomenų apie pajamas, pelną ar turtą pateikimas (3)
: 221 Deklaracijos, ataskaitos ar kito dokumento nepateikimas (2)
: 222 Apgaulingas apskaitos tvarkymas (3)
: 223 Aplaidus apskaitos tvarkymas (1)
: 224 Netikrų ar suklastotų pašto ženklų, važiavimo ar kitokių bilietų, banderolių ar kitų oficialių žymėjimo ženklų pagaminimas, laikymas ar realizavimas.

## Teisėsauga

Ūkinės teisėsaugos institucijos - Ekonominė policija, Finansinių nusikaltimų tyrimo tarnyba.

## Literatūra
* Saulius Juzukonis. Ūkiniai ir finansiniai nusikaltimai – rakštis teisėsaugos institucijoms. Justitia, 1998 m. Nr. 4.